system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Comuna Oarja, Argeș.
assistant
Oarja este o comună în județul Argeș, Muntenia, România, formată din satele Ceaușești și Oarja (reședința).

Așezare 
Comuna se află în centrul județului, pe malurile Neajlovului și pe cursul superior al râului Mozacu. Este străbătută de șoseaua județeană DJ503, care o leagă spre nord de  și spre sud de .

Istorie 
La sfârșitul secolului al XIX-lea, comuna purta denumirea de Stanislăvești, făcea parte din plasa Gălășești a județului Argeș și era formată din satele Catanele, Ceaușești, Lacu-Orjea și Stanislăvești, având în total 1405 locuitori. În comună funcționau patru biserici (una în fiecare sat) și o școală mixtă. Anuarul Socec din 1925 consemnează comuna cu numele actual de Oarja, având 2826 de locuitori în satele Ceaușești, Oarja-Stanislăvești și Ștefănești. În 1931, comuna avea în alcătuire satele Catanele, Ceaușești, Oarja și Stanislăvești.

În 1950, comuna a fost transferată raionului Pitești din regiunea Argeș. În 1968, a revenit la județul Argeș, reînființat; tot atunci, satul Stanislăvești a fost desființat și comasat cu satul Oarja.

Demografie 

Conform recensământului efectuat în 2021, populația comunei Oarja se ridică la 2.692 de locuitori, în scădere față de recensământul anterior din 2011, când fuseseră înregistrați 2.948 de locuitori. Majoritatea locuitorilor sunt români (92,2%), cu o minoritate de romi (1,45%), iar pentru 6,28% nu se cunoaște apartenența etnică. Din punct de vedere confesional, majoritatea locuitorilor sunt ortodocși (84,32%), cu o minoritate de penticostali (7,88%), iar pentru 7,13% nu se cunoaște apartenența confesională.

Politică și administrație 
Comuna Oarja este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note 

Oarja